произход на чай от префектури, различни от Фукушима.
 (11)
 Проверките при вноса сочат, че компетентните органи в Япония правилно изпълняват специалните условия, предвидени в законодателството на Съюза, и няма установени случаи на несъответствие в продължение на повече от две години. Поради това е целесъобразно допълнително да се намали честотата на проверките при вноса.
 (12)
 Целесъобразно е да се предвиди следващо преразглеждане на разпоредбите в момента, когато ще бъдат известни резултатите от пробите и анализа за наличие на радиоактивност във фуражи и храни от четвъртия вегетационен период след аварията, т.е. до 31 март 2015 г.
 (13)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Приложно поле
 Настоящият регламент се прилага за фуражи и храни по смисъла на член 1, параграф 2 от Регламент (Евратом) No 3954/87 на Съвета (6) (наричани по-долу „продуктите“) с произход или изпратени от Япония, с изключение на:
 а)
 продукти, напуснали Япония преди 28 март 2011 г.;
 б)
 продукти, събрани и/или преработени преди 11 март 2011 г.;
 в)
 алкохолни напитки, класирани в кодове по КН 2203 — 2208;
 г)
 пратки с фуражи и храни от животински произход за лична консумация, които попадат в обхвата на член 2 от Регламент (ЕО) No 206/2009 на Комисията (7);
 д)
 пратки за лична консумация с фуражи и храни, които не са от животински произход, не са с търговска цел и са предназначени за физически лица само за лична консумация и употреба. При наличие на съмнение тежестта на доказване пада върху получателя на пратката.
 Член 2
 Определения
 За целите на настоящия регламент се прилагат следните определения:
 а)
 „преходни мерки, предвидени в японското законодателство“ означава преходните мерки, приети от компетентните органи в Япония на 24 февруари 2012 г. относно максимално допустимите нива за общото количество цезий-134 и цезий-137, посочени в приложение III;
 б)
 „пратка“ означава дадено количество фуражи или храни, попадащи в обхвата на настоящия регламент, от една и съща категория или с едно и също описание, обхванати от същия документ или документи, транспортирани с едни и същи транспортни средства и с произход от една и съща префектура или префектури в Япония в съответствие с ограниченията в декларацията, посочена в член 5.
 Член 3
 Внос в Съюза
 Продукти могат да се внасят в Съюза само ако отговарят на изискванията на настоящия регламент.
 Член 4
 Максимално допустими нива на цезий-134 и цезий-137
 1. Продуктите, с изключение на продуктите, посочени в приложение III, отговарят на изискванията за максимално допустимо ниво за общото количество цезий-134 и цезий-137, посочени в приложение II.
 2. Продуктите, посочени в приложение III, отговарят на изискванията за максимално допустимо количество радиоактивен цезий, установени в същото приложение.
 Член 5
 Декларация
 1. Всяка пратка с продукти, с изключение на чай, класирани в кодове по КН 09022101 20 и 2202 90 10, с произход от префектури, различни от Фукушима, се придружава от валидна декларация, съставена и подписана в съответствие с член 6.
 2. Декларацията, посочена в параграф 1:
 а)
 удостоверява, че продуктите отговарят на изискванията на действащото законодателство в